Aleksander Mui

Aleksander Mui (2. september 1900 Uuemõisa vald (Pöide kihelkond), Saaremaa – 26. oktoober 1941Eesti rahvastikukaotused. II/1, Saksa okupatsioon 1941-1944 : hukatud ja vangistuses hukkunud, lk 187. Pöide vald, Saaremaa) oli eesti kommunist, EK(b)P Saaremaa komitee sekretär.

Mui oli Eestimaa Kommunistliku Partei liige, astus illegaalsesse EKP-sse 1923. aastal. Ta oli 1. detsembri riigipöördekatsest osavõtja (juhtis sõjaministeeriumi vallutamist), kes tabati ja saadeti sunnitööle, kus viibis aastail 1924–1940. Ta vabastati Tallinna keskvanglast 21. juunil juunipöörde käigus.

Mui oli juulivolikogu liige, EK(b)P Saaremaa komitee sekretär aastatel 1940–1941, Eesti NSV Ülemnõukogu I koosseisu liige aastail 1940–1941 ja Eesti NSV Ülemnõukogu Presiidiumi esimehe I asetäitja aastail 1940–1941.

Pärast Teise maailmasõja Nõukogude Liidu – Saksamaa sõja algust jäeti Mui EKP Keskkomitee poolt Eestisse sakslastele vastupanu ja agitatsioonitööd korraldama. 

Mui tabati Saaremaal ja hukati Saksa okupatsioonivõimude poolt 26. oktoobril 1941 Saaremaal Pöide vallas.

Viited

Kategooria:Eesti NSV I Ülemnõukogu liikmed
Kategooria:Eestimaa Kommunistliku Partei liikmed
Kategooria:Sündinud 1900
Kategooria:Surnud 1941